Diari Oficial de la Generalitat Valenciana


Sumari del DOGV 4215, del 22-03-2002 (2002/2265)

Notificació al senyor Manuel García Jordán.
-------------------------------------------

### Dades del document

Número de DOGV
:   4215

Data del DOGV
:   22-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2265


Organisme emissor
:   Agència Valenciana del Turisme

Tipus de document
:   Anunci

Notificació al senyor Manuel García Jordán. [2002/F2265]
  
Per no haver estat possible notificar de forma personal i directa a l'interessat la Resolució del director de l'Àrea de Producte de l'Agència Valenciana del Turisme, de data 18 de desembre de 2001, dictada en l'expedient de desistiment de l'establiment Pensión El Manu de València, és procedent la seua publicació en el Diari Oficial de la Generalitat Valenciana, als efectes que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 25 de febrer de 2002.- El director de l'Àrea de Producte: Víctor Yepes Piqueras.
  
«Vist l'expedient de sol·licitud d'obertura de l'establiment Pensión El Manu, situat a València, carrer de Sant Vicent Màrtir, 430, del qual és titular el senyor Manuel García Jordán.
  
Tenint en compte que:
  
Primer. Amb data 29 d'octubre de 2001 el senyor Manuel García Jordán va sol·licitar l'autorització d'obertura i classificació de l'establiment Pensión El Manu.
  
Segon. Examinat l'expedient pel Servei Territorial de Turisme d'Alacant, es va comprovar l'omissió de documentació preceptiva:
  
- Document acreditatiu de la personalitat física o jurídica del titular de l'establiment (art. 26, 1.a).
  
- Original , còpia o fotocòpia compulsada del títol que acredite la disponibilitat de l'immoble per a la seua dedicació com a establiment hoteler per part del sol·licitant (art. 26, 1.b).
  
- Projecte bàsic i d'execució, per duplicat, a escala 1:100, signat per facultatiu i visat pel col·legi corresponent (art. 26, 1.c).
  
- Llista per duplicat d'habitacions numerades amb indicació de les seues característiques, capacitat i superfícies respectives (art. 26, 1.d).
  
- Document que acredite el compliment del Decret 193/1988, de 12 de desembre, del Govern Valencià, pel qual aprova les Normes per a l'Accessibilitat i l'Eliminació de Barreres Arquitectòniques (art. 26, 1.c), visat pel col·legi oficial corresponent.
  
- Documents que acrediten el compliment dels requisits mínims d'infraestructura, de conformitat amb el Decret 73/1989, de 15 de maig, del Govern Valencià (art. 26, 1.e).
  
- Certificat municipal de conformitat amb el sistema d'eliminació del fem proposat, o bé que acredite que l'establiment disposarà d'aquest servei públic. No serà necessari adjuntar aquest certificat quan es tracte d'establiments que hagen presentat la llicència municipal d'obertura, segons el que s'estableix en l'article 5.2 del Decret 73/1989.
  
- Certificat emés per la Conselleria de Sanitat i Consum (actualment competència de la Direcció Territorial de Medi Ambient, edifici Prop) acreditativa de la qualitat de l'aigua, segons les disposicions vigents, segons el que s'estableix en l'article 5.3 del Decret 73/1989.
  
- Document en què conste el compliment de les mesures de seguretat i, en especial, la normativa vigent en matèria de protecció contra incendis (art.26, 1.f) (CPI 96 i ordres ministerials de 25.09.1979 i 31.03.1980, visat pel col·legi oficial correponent).
  
- Memòria en què es faça constar l'estructura de personal i mitjans tècnics de què es disposa per a l'explotació de l'establiment (art. 26, 1.g).
  
- Amb caràcter voluntari, qualssevol altres documents que recolzen la proposta de classificació de l'establiment hoteler en el grup, modalitat, especialitat i categoria preteses (art. 26, 1.h).
  
- Quan se sol·licite la classificació d'un establiment com a pensió, podrà substituir-se la documentació exigida en l'apartat c) per una memòria tècnica acompanyada d'un croquis (art. 26, 2).
  
- Abans de l'entrada en funcionament de l'establiment hoteler, haurà de justificar-se l'obtenció de la llicència municipal d'activitat (art. 26, 4).
  
Per això, i de conformitat amb l'article 71 de la Llei 30/1992, de 26 de novembre, es va concedir un termini de 10 dies al sol·licitant perquè aportara l'anterior documentació, amb advertència que si transcorregut el termini no l'aportava, se'l tindria per desistit en la seua petició amb la resolució prèvia que declare tal circumstància, amb arxivament de l'expedient.
  
Tercer. Transcorregut el termini atorgat per mitjà d'escrit notificat el dia 22 de novembre de 2001, el sol·licitant no ha presentat la documentació sol·licitada.
  
Fonaments de dret
  
1. L'article 26 del Decret 153/1993, de 17 d'agost, que estableix la documentació que preceptivament ha d'adjuntar tota sol·licitud de posada en funcionament i classificació turística.
  
2. L'article 71 de la Llei 30/1992, de 26 de novembre, estableix al punt 1 que si la sol·licitud no compleix els requisits que assenyala l'article 70 i els exigits, si és procedent, per la legislació aplicable, es requerirà a l'interessat perquè, en el termini de 10 dies, esmene la falta o adjunte els documents preceptius, amb indicació que, si així no ho fera, se'l tindrà per desistit en la seua petició, amb la resolució prèvia que haurà de ser dictada en els termes previstos en l'article 42.
  
3. Per la seua banda, l'article 42.1, segon paràgraf, d'aquesta mateixa norma, estableix que en els casos de prescripció, renúncia del dret, caducitat del procediment o desistiment de la sol·licitud, així com la desaparició sobrevinguda de l'objecte del procediment, la resolució consistirà en la declaració de la circumstància que concórrega en cada cas, amb indicació dels fets produïts i les normes aplicables.
  
Pel que s'ha exposat, en virtut de les facultats atribuïdes pel Decret 45/1996, de 26 de març (DOGV de 28 de març de 1996), resolc:
  
Declarar el desestimant de l'expedient d'obertura i classificació de l'establiment Pensión El Manu de València, del senyor Manuel García Jordán, i l'arxivament de les actuacions.
  
Cosa que es notifica de conformitat amb el que s'estableix en els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.
  
Contra la present resolució, que no posa fi a la via administrativa, podrà interposar un recurs d'alçada davant del president executiu de l'Agència Valenciana del Turisme, en el termini d'un mes, comptador des de l'endemà de la notificació d'aquesta, de conformitat amb el que estableixen els articles 114, 115 i 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/1999, de 13 de gener, de modificació de la Llei 30/1992.
  
València, 18 de desembre de 2001.- El director de l'Àrea de Producte: Víctor Yepes Piqueras.»